open-index/open-wikipedia-markdown huggingface dataset:
Gorainiai

:: *Apie kaimą Kelmės rajone žr. [[Gorainiai (Kelmė)]]*.

**Gorainiai** – kaimas Šilutės rajono savivaldybėje, prie kelio , 6 km į šiaurės rytus nuo Vainuto. Gorainių seniūnaitija. 2008 m. įsikūrė Gorainių bendruomenė. Yra mėsos apdirbimo bendrovė „Vylinojas“. Akmens druskos telkinys.

## Istorija

Gorainiai (*Goirani*) minimi 1614 m. 1950–1995 m. buvo Bikavėnų tarybinio ūkio pagalbinė gyvenvietė.

1919 m. įkurta pradžios mokykla, 1952–1958 m. septynmetė, dab. Vainuto vidurinės mokyklos Gorainių skyrius.

|}

## Gyventojai

### Žymūs žmonės

Kaime gimė:
* Pranciškus Budrius, birbynininkas, koncertmeisteris.
* Zigmas Genutis, choro dirigentas.

## Šaltiniai

## Nuorodos
* Gorainių bendruomenės svetainė
Albertozauras

**Albertozauras** (*Albertosaurus sarcophagus*) – vėlyvosios kreidos laikotarpiu gyvenęs driežadubenis (*Saurischia*). Buvo paplitęs Š. Amerikoje. Ilgis – 8 m. Kaip ir visi *[[tyrannosauridae]]* šeimos dinozaurai, albertozauras turėjo antrą eilę šonkaulių, iš vidaus saugančių pilvą. Šie galbūt padėjo palaikyti vidurius, kad jų nesuspaustų didžiulė gyvūno masė jam atsigulus. Albertozauras grobį nudobdavo įkąsdamas jam į sprandą.


Vaizdas:Albertosaurus.png|Albertozauro palyginimas su žmogumi
Vaizdas:Konglong1.jpg
Vaizdas:Albertosaurus.jpg|Albertozauro skulptūra


## Filogenetinis medis
Valensijos

**Valensijos** (*Valenciidae*) – dančiakarpių (*Cyprinodontiformes*) būrio žuvų šeima, kurioje 1 gentis ir 2 rūšys. Paplitusios pietryčių Ispanijoje, Italijoje ir vakarų Graikijoje.
Pavirvytis

**Pavirvytis** – kaimas Telšių rajono savivaldybėje, 1 km į pietvakarius nuo Tryškių, kairiajame Virvytės krante priešais Tryškius. Yra Pavirvyčio dvaras su parku. Auga saugomi Pavirvyčio dvaro ąžuolas ir Pavirvyčio alėjos ąžuolas.

## Gyventojai

## Šaltiniai
Joseph Massino

**Džozefas S. „Didysis Džo“ Masinas** (1943 m. sausio 10 d. Niujorke, JAV – 2023 m. rugsėjo 14 d. ten pat) – Bonanno mafijos šeimos bosas, spaudos pakrikštytas „Paskutiniuoju Donu“. 2004 metais jis buvo nuteistas už reketą, septynias žmogžudystes ir daug kitų nusikaltimų.

Massino tapo bosu Bonanno šeimai išgyvenant sunkius laikus po Donnie Brasco, FTB agento infiltracijos, ir kuriam laikui vėl sugrąžino jos stiprybę. Dar sykį, beveik galutinai, šeimą sužlugdė kita FTB bylų serija, kurioje liudyti sutiko beprecedentinis skaičius nuo kalėjimo norinčių išsisukti mafijozų, pradedant eiliniais nariais ir baigiant caporegime. Galiausiai su teisėsauga sutiko bendradarbiauti ir pats Massino – tai buvo pirmas atvejis mafijos istorijoje, kai šeimos bosas sulaužė omertos įstatymą.

## Šaltiniai
Neicer Reasco

**Neiseris Reaskas** (g. 1977 m. liepos 23 d.) – buvęs futbolininkas, Ekvadoro rinktinės gynėjas. 

## Karjera

Su LDU Quito klubu laimėjo 4 Ekvadoro čempionatus

## Rinktinė
1998 m. spalio 14 d. debiutavo nacionalinėje komandoje.

Su rinktine žaidė 2006 m. pasaulio čempionate.

## Laimėjimai
;LDU Quito
* Serie A: 1998, 1999, 2003, 2005 A
* Recopa Sudamericana: 2009
* Copa Sudamericana: 2009

;São Paulo
* Campeonato Brasileiro Série A: 2006, 2007

## Dalyvavimas čempionatuose

|}

## Išnašos

## Nuorodos
* Transfermarkt
Bėgšai

**Bėgšais** vadinti kaimai Šilutės rajone:
* Armalėnai Šilutės seniūnijoje,
* Bėkšai Juknaičių seniūnijoje.
Gerdžiūnai

**Gerdžiūnai** – kaimas Šakių rajono savivaldybėje, 6 km į pietvakarius nuo Kriūkų. Seniūnaitijos centras. Yra paštas (LT-71013). Kaimo šiauriniu pakraščiu teka Lukašius (Nemuno baseinas). Prie kaimo yra Panemunių regioninis parkas.

## Istorija

Gerdžiūnų apylinkėse gyventa jau I tūkstantmetyje. Į šiaurės rytus nuo Gerdžiūnų yra Misiūnų piliakalnis, greta jo – Dulinčiškių piliakalnis, į šiaurę – Žuklijų piliakalnis, į šiaurės rytus – Joginiškių piliakalnis.

Rašytiniuose šaltiniuose Gerdžiūnai minimi 1621 m. 1909 m. kaimas išsiskirstė į vienkiemius. 1950–1992 m. kolūkio centrinė gyvenvietė. Veikia žemės ūkio bendrovė.

1960 m. pastatyti kultūros namai, biblioteka. 1963 m. įkurtas paštas. 1965 m. įsteigta aštuonmetė mokykla, vėliau devynmetė, nuo 1992 m. Gerdžiūnų Petro Dumčiaus pagrindinė mokykla. 1974 m. užtvenkus upelį ties Gerdžiūnais susidarė Gerdžiūnų tvenkinys.

## Gyventojai

## Galerija


Gerdžiūnai, tremties paminklas.JPG|Tremties paminklas
Gerdžiūnai,gatvė.JPG|Pagrindinė gatvė
Gerdžiūnai, kompozicija.JPG|Meninė kompozicija


## Šaltiniai
Federalinis tyrimų biuras

**Federalinis tyrimų biuras** (**FTB**) (, *FBI*) – Jungtinių Valstijų vidaus žvalgybos ir saugumo tarnyba, pagrindinė federalinė teisėsaugos institucija. Federalinis tyrimų biuras veikia prie JAV teisingumo departamento, taip pat yra JAV žvalgybos bendruomenės dalis. Tyrimų rezultatus pateikia JAV generaliniam atornėjui ir Nacionalinės žvalgybos direktoriui.

Federalinio tyrimų biuro kompetencijai priklauso daugiau nei 200 federalinių nusikaltimų kategorijų tyrimas, taip pat ši teisėsaugos institucija yra pagrindinė šalies antiterorizmo, kontržvalgybos ir kriminalinių nusikaltimų tyrimo organizacija. 

## Nuorodos

* Federalinio tyrimų biuro puslapis

## Šaltiniai
Kaimelis

**Kaimelis** – kaimas Šakių rajono savivaldybėje, prie kelio , prie Kidulių ir Šiaudinės, 3 km į pietryčius nuo Jurbarko, Nemuno kairiajame krante, abipus Vinkšnupio upokšnio. Seniūnaitijos centras.

## Istorija

Minimas 1295 m. kaip *Kymel* ar *Kimel* Petro Dusburgiečio „Prūsijos žemės kronikoje“, 1559 m. Grigaliaus Valavičiaus „Lietuvos girių aprašyme“. Nuo 1685 m. čia būta katalikiškos koplyčios. Ją pastatė Kidulių dvarininkas Kiršenšteinas. 1737–1739 m. joje pamaldas laikydavo žemaičių vyskupas Mikalojus Karpis (čia ir palaidotas). 1758 m. pastatyta Plokščių parapijai priklausiusi bažnyčia. 1860 m. pastatyta medinė vienbokštė Kaimelio Šv. arkangelo Mykolo bažnyčia, joje yra M. K. Čiurlionio tapytas Šv. Roko paveikslas.

Kaimelis nuo Kidulių atsiskyrė 1787 m. Senųjų aktų archyve (AGAD), Varšuvoje, yra saugojamas 1787 m. dvarų, priklausančių Ignotui Potockiui ribų atskyrimas.

Po trečiojo ATR padalinimo 1797 m. Užnemunė atiteko Prūsijai.

1808 m. nustatyta riba Nemuno upe tarp carinės Rusijos ir Varšuvos kunigaikštystės. Šiame žemėlapyje tarp palei Nemuną išsidėsčiusių gyvenviečių, dvarų, pažymėtas ir Kaimelis. Kaimelio vietovė tankiau užstatyta ir didesnė nei Kidulių.

Jono Jeronimo Krišpino-Kiršenšteino laikų mūrinis dvaras su rūsiu, dabartinėje Kaimelio dvaro teritorijoje iškilo XVII a. pabaigoje. 1853 m. rugsėjo 16 d., pirkimo-pardavimo sutartimi Kaimelio dvaras perėjoa Simono Povilaičio nuosavybėn (ūkininkui iš Šilgalių kaimo). Naujieji savininkai apgriuvusį Jono Jeronimo Krišpino-Kiršenšteino laikų dvarą nugriovė ir jo vietoje 1866 m. pastatė naujus neoklasicistinio stiliaus rūmus. Kad šis statinys statytas senojo, XVII a. pastato vietoje, įrodo po juo esantys senieji rūsiai, minimi 1828 m. inventoriuje. 1866 m. statyti dvaro rūmai išlikę iki šių dienų, taip pat raudonų plytų špitolė, balandinė, ledainė.

1938 m. pastatytas Pavasarininkų paminklas. Išliko knygnešio J. Stasiulaičio sodyba.

|}

## Gyventojai


Kaimelis 2023a.jpg|2018 m. pasodintą ąžuolyną žymintis akmuo
Kaimelis 2023e.jpg|Parapijos Pavasarininkų kuopos pastatytas paminklas
Kaimelis, lenta apie 1918 m.JPG|Atminimo lenta prie klebonijos apie Lietuvos atkūrimą 1918 m.
Lithuania_Tile_with_Kryszpin_coat_of_arms.jpg|XVII a. Kaimelio dvarą valdė Jonas Jeronimas Krišpinas. Dvaro krosnies koklius (1685 m.) su jo herbu saugomas Lenkijos nacionaliniame muziejuje Varšuvoje.


## Šaltiniai
Kretkampis

**Kretkampis** – kaimas Šakių rajono savivaldybėje, 6 km į šiaurę nuo Lekėčių. Stovi Kretkampio Šv. diakono Stepono bažnyčia (pastatyta 1918 m.). Šalia yra Kretkampio kapinės. Pastatytas paminklas-kryžius Šv. Zitos draugijos narėms ir invalidų namų seneliams atminti (2015 m., tautodailininkas A. Bieliukas).

## Istorija

Anksčiau kaimas priklausė Vilkijos valsčiui, čia buvo Kretkampio dvaras, pirmąkart minimas 1580 m., kai bajoras Beniulis Bernotavičius jį dukters Malgoretos kraičiu dovanojo žentui Jurui (Jurgiui) Jagminaičiui. 1866 m. dvaro savininkas Steponas Vaizbūnas pastatė mūrinę koplyčią savo šeimos nariams laidoti. XIX a. buvo palivarkas Paežerėlių (Sviatošino) valsčiuje.

1918 m. pastatyta dabartinė bažnyčia. 1932 m. Kretkampyje buvo įkurti senelių namai, kurių gyventojais rūpinosi šv. Zitos draugijos narės. Sovietmečiu jie tapo invalidų namais. Šie pastatai buvo nacionalizuoti ir 1975 m. atiteko Aklųjų reabilitacijos profesinei technikos mokyklai. 

1975–1986 m. Kretkampyje veikė Regėjimo invalidų darbingumo mokykla.

## Gyventojai

## Galerija


Kretkampis, kelias.JPG|Pamiškė Kretkampyje
Kretkampis, buv. katilinė.JPG|Buvusi katilinė
Kretkampis, buv. parduotuvė.JPG|Buvusi parduotuvė
Kretkampis, apleistas pastatas.JPG|Apleistas daugiaaukštis



## Šaltiniai
Keturnaujiena

**Keturnaujiena** (arba ***Keturnaujienė***) – kaimas Šakių rajono savivaldybėje, 8 km į pietvakarius nuo Sintautų, prie kelio . Pro kaimą teka Mockupis. Į šiaurės vakarus nuo kaimo, Suodžiuose, yra kaip apreiškimų vieta garsi Suodžių (Keturnaujienos) koplyčia.

Keturnaujiena yra faktiškai susiliejusi su Užpjauniais ir Užsieniais. Paprastai Keturnaujiena vadinama visa ši gyvenviečių santalka, tačiau administraciškai Keturnaujiena tėra kelių sodybų kaimas rytinėje plento pusėje.

## Gyventojai

## Šaltiniai
Slabadai

**Slabadai** – kaimas Vilkaviškio rajono savivaldybėje, 7 km į rytus nuo Kudirkos Naumiesčio, prie kelių  ir  sankirtos, dešiniajame Šešupės krante. Seniūnaitijos centras. Yra Slabadų šv. Jono Krikštytojo koplyčia, Prano Stanaičio tiltas.

## Gyventojai

## Šaltiniai

## Nuorodos
* 
* Slabadai (sud. Genė Alkevičienė, Antanas Eidukaitis). – Vilkaviškis: Olimpijos spaustuvė, 2010. – 109 p.: iliustr. – ISBN 978-9955-666-14-1
Fundulai

**Fundulai** (*Fundulidae*) – dančiakarpių (*Cyprinodontiformes*) būrio žuvų šeima. Paplitusios Šiaurės Amerikoje į pietus iki Jukatano, taip pat Bermuduose ir Kuboje. Gyvena gėlame ir jūros vandenyje. Tai smulkios žuvys, kurių didžiausios rūšys yra tik iki 20 cm ilgio.

Šeimoje 4 gentys, 46 rūšys.
## Sistematika
*Adinijos (*Adinia*)
*Paprastieji fundulai (*Fundulus*)
*Nykštukinės lukanijos (*Leptolucania*)
*Lukanijos (*Lucania*)


Image:Fundulus escambiae 2.jpg|*Fundulus escambiae* 
Image:Fundulus cingulatus.jpg|*Fundulus auroguttatus*
Image:Fundulus grandis.jpg|*Fundulus grandis*
Image:Fundulus lineolatus.jpg|*Fundulus lineolatus*


## Nuorodos
* Fundulų (''Fundulidae'') šeimos žuvų iliustracijos ir rūšių sąrašas
Jungtinė Šventoji Karūna

**Jungtinė Šventa Karūna** (**SCU**, it. *Sacra Corona Unita*) – Italijos Apulijos regione veikiantis į Sicilijos mafiją panašus nusikalstamas susivienijimas.

SCU yra palyginti nauja nusikalstama grupuotė, pirmos žinios apie ją yra iš 1983 m. Ji naudoja tam tikrą religinę simboliką, panašią į kamoros. Kaip ir kitos organizuoto nusikalstamumo grupuotės, ji turi hierarchinę – piramidinę struktūrą. Įkūrėju laikomas Giuseppe Rogoli.

SCU sudaro apie 50 klanų su bendru maždaug 2000 narių skaičiumi. Pagrindinis verslas yra cigarečių, narkotikų, ginklų ir žmonių kontrabanda. Taip pat ši organizacija renka mokesčius iš kitų nusikaltėlių už leidimą jiems veikti pietrytinėje Italijos pakrantėje – strategiškai svarbioje vietoje gabenant kontrabandines prekes į ir iš buvusių komunistinių kraštų, kaip kad Kroatija, Serbija ir kt.

JAV žinoma tik apie kelis pavienius veikiančius Jungtinės Šventos Karūnos narius. Tačiau policijos tyrimai rodo, kad ši organizacija turi stiprius ryšius su Kolumbijos narkotikų karteliais.
Tyrannosauridae

***Tyrannosauridae*** – plėšrieji dinozaurai (*Theropoda*), gyvenę kreidos periodu Azijoje ir Š. Amerikoje. Tai buvo vieni didžiausių kada nors gyvenusių mėsėdžių. Visi jie turėjo didelę galvą ir stiprius žandikaulius su 15 cm ilgio dantimis. Vaikščiojo ant dviejų užpakalinių kojų ir galbūt galėjo judėti 30 km/val. ar dar didesniu greičiu. Priekinės galūnės tokios mažos, kad jomis nepasiekdavo burnos. Jos galėjo būti naudojamos atsikelti nuo žemės po miego ar pasimaitinus, taip pat draskyti grobį.

Visi tiranozaurai turėjo antrą eilę šonkaulių, saugančių pilvą iš vidaus, kad jų nesuspaustų didžiulė dinozauro masė jam atsigulus.

Šeimai priklauso šios gentys:
* Albertozauras (*Albertosaurus*)
* *[[Alectrosaurus]]*
* Daspletozauras (*Daspletosaurus*)
* *[[Gorgosaurus]]*
* Tarbozauras (*Tarbosaurus*)
* Tiranozauras (*Tyrannossaurus*)
Nemirai

**Nemirai** – kaimas Kazlų Rūdos savivaldybėje, 1 km į vakarus nuo Būdos. Stovi medinė Nemirų Šv. Dvasios bažnyčia (pastatyta 1943 m.).

## Gyventojai

### Žymūs žmonės
* Feliksas Kudirka (1870–1932), kunigas,  marijonų provincijos JAV įkūrėjas, katalikiškų organizacijų steigėjas.

## Galerija

Nemirai, klebonijos klėtis.JPG|Parapijos klėtelė
Nemirai, klebonijos klėtis, vidus.JPG|Klėtelė išsaugota bendruomenės poreikiams
Nemirai, antkapiai.JPG|Iškilūs antkapiai vietos kapinėse


## Šaltiniai

## Nuorodos
*
Kamora

**Kamora** (it. *Camorra*) – bendras pavadinimas nusikalstamoms grupuotėms, veikiančioms Italijos Kampanijos regione, ypač Neapolyje. Iki maždaug XX a. šeštojo dešimtmečio, žodis kamora reiškė nedideles Kampanijoje veikusias nusikaltėlių gaujas, tačiau per sekančius kelis dešimtmečius jos išaugo ir tapo organizuotos didelės grupuotės, kažkiek panašios į Sicilijos mafiją, tačiau mažesnės narių skaičiumi ir turi trumpesnę vadovavimo struktūrą. Šį pasikeitimą lėmė keli faktoriai, iš kurių svarbiausi – Neapolio tapimas svarbiu cigarečių kontrabandos centru, bei Sicilijos mafijos įtaka. 

Kamoros ištakos nėra pilnai aiškios. Pagal populiarą versiją, ji susikūrė maždaug XVII a. pabaigoje iš slaptos ispanų banditų organizacijos Gardunja. Tačiau Gardunjos istoriškumas yra abejotinas, o pirmosios *camorra* vadintos organizacijos tikriausiai turėjo nedaug bendro su dabartine kamora. Pirmasis žinomas šio žodžio paminėjimas istoriniuose šaltiniuose yra iš XVII a. ir apibūdino žmones, už pinigus saugančius nelegalius lošimo namus bei įspėjančius lošėjus, jei artėja policija.

## Šaltiniai
Paežerėliai (Šakiai)

**Paežerėliai** – kaimas Šakių rajono savivaldybėje, 2 km į vakarus nuo Kriūkų (už Kriūkų šilelio), prie Nemuno kairiojo kranto. Seniūnaitijos centras. Yra Šv. Angelų Sargų bažnyčia, kapinės (su Lietuvos karininko savanorio Vinco Gvildžio kapu., dvarininkų Mielžinskių palaikais). Link Nemuno teka Remtaus ir Titupio upeliai. Praeina Kriūkų–Ilguvos vieškelis, ribojantis Tučių geomorfologinį draustinį.

## Istorija

Anksčiau Paežerėlio (Žuklijų) žemė priklausė Sviatošino dvarui. Šis minimas nuo 1593 m. kai priklausė Bogdanui Sapiegai. 1822 m. dvaro savininkas pastatė medinę koplyčią ir kunigui skyrė 30 margų žemės. 1860 m. grafas Mielžinskis koplyčios vietoje pastatė mūrinę Šv. Angelų Sargų bažnyčią, bet rusų valdžia ją uždarė. Bažnyčia vėl atidaryta 1908 m. XIX a. pabaigoje Paežerėliai – Naumiesčio apskrities Paežerėlių valsčiaus centras, priklausęs Žemosios Panemunės parapijai.

Išdalinus Sviatošino dvaro žemes, Paežerėliai tapo valsčiaus centru, bet pagrindinės valsčiaus įstaigos veikė Kriūkuose. LTSR metais buvo Kriūkų apylinkės dalimi. Apylinkėse būta originalių, iš medžio šaknų padarytų kryžių.

## Gyventojai

## Literatūra
* Paežerėliai: praeitis, bažnyčia, parapija, žmonės (sud. Albinas Vaičiūnas). – Vilnius, 2010. – 60 p.: iliustr. – ISBN 978-609-408-131-6

## Šaltiniai
Paluobiai

:: *Apie kaimą Kriūkų seniūnijoje žr. [[Paluobiai (Kriūkai)]]*.

**Paluobiai** – kaimas Šakių rajono savivaldybėje, 7 km į šiaurės rytus nuo Griškabūdžio. Seniūnaitijos centras. Stovi Paluobių Šv. Angelų Sargų bažnyčia (nuo 1916 m.), veikia Paluobių pagrindinė mokykla, biblioteka, paštas (LT-71025), kapinaitės, netoliese – miškas.

## Istorija

Pirmą kartą minimi 1773 m.

Sovietmečiu buvo „Pažangos“ kolūkio centrinė gyvenvietė.

|}

## Gyventojai

## Šaltiniai

*
Sutkai

**Sutkai** – kaimas Šakių rajono savivaldybėje, 3 km į pietvakarius nuo Gerdžiūnų. Kaimo kapinėse stovi medinė Sutkų Švč. Mergelės Marijos, Belaisvių Vaduotojos, bažnyčia. Kultūriniams renginiams pritaikyta mūrinė naujoji Sutkų bažnyčia.

1928 m. Sutkų šaulių būrio iniciatyva pastatytas Nepriklausomybės 10-mečio paminklas. Sovietmečiu nuo postamento buvo nuplėšta ir sunaikinta metalinė plokštelė su įrašu. 1989 m. paminklas buvo restauruotas, pritvirtinta nauja plokštė su tuo pačiu užrašu.

## Gyventojai


Sutkų naujoji bažnyčia (2).JPG|miniatiūra|250px|left|Naujoji Sutkų bažnyčia (neužbaigta)
Sutkai.JPG|Kelias Sutkuose
Sutkai. Paminklas 1918-1928.JPG|Nepriklausomybės 10-mečio paminklas


## Literatūra
* 

## Šaltiniai

## Nuorodos
* Sutkų parapija
Šunkariai

**Šunkariais** vadinami kaimai:

* Kazlų Rūdos savivaldybėje:
** Giriniai Šunkariai;
** Laukiniai Šunkariai;
* Radviliškio rajone;
* Šakių rajone:
** Lukšių seniūnijoje,
** Šakių seniūnijoje,
** Valakbūdis,
* Mažieji Šoreliai (buvęs kaimas Rytų Prūsijos Pilkalnio apskrityje).
Mažučiai

**Mažučiai** – kaimas Vilkaviškio rajono savivaldybėje, 6 km į pietryčius nuo Kybartų.

## Istorija

Iki 1950 m. priklausė Kybartų valsčiui, pirmojo Lietuvos 1923 m. gyventojų surašymo metu kaime buvo 31 ūkis ir 236 gyventojai.

## Gyventojai

### Žymūs žmonės
* Jonas Langė (1855–1932), karo gydytojas–oftalmologas, aušrininkas.

## Šaltiniai

## Nuorodos
*
Rivulai

**Rivulai** (*Rivulidae*) – dančiakarpių (*Cyprinodontiformes*) būrio žuvų šeima. Paplitusios Pietų Amerikoje.

Šeimoje 27 gentys, 282 rūšys.
## Gentys
**[[Aphyolebias]]*
*Pietiniai fundulai (*Austrofundulus*)
**[[Austrolebias]]*
*Perlažuvės (*Campellolebias*)
*Amerikinės balažuvės (*Cynolebias*)
*Perlinės pecilijos (*Cynopoecilus*)
**[[Gnatholebias]]*
**[[Kryptolebias]]*
**[[Leptolebias]]*
**[[Maratecoara]]*
**[[Megalebias]]*
**[[Micromoema]]*
**[[Millerichthys]]*
**[[Moema]]*
**[[Nematolebias]]*
**[[Neofundulus]]*
**[[Papiliolebias]]*
**[[Pituna]]*
**[[Plesiolebias]]*
*Amerikiniai baliniai dantkarpiai (*Pterolebias*)
*Rachovijos (*Rachovia*)
**[[Renova]]*
*Rivulai (*Rivulus*)
*Simpsono dantkarpiai (*Simpsonichthys*)
**[[Spectrolebias]]*
**[[Terranatos]]*
*Trigonektai (*Trigonectes*)
Alksninė

**Alksninė** – buvęs kaimas Vilkaviškio rajono savivaldybėje, už kelių kilometrų į rytus nuo Bartninkų. Kuosėnų kaimo dalis. Stovi Alksninės Kristaus Atsimainymo bažnyčia (pastatyta 1859 m.). Alksninės pagrindinė mokykla įsikūrusi Tarprubežiuose.

Panaikintas 1977 m. kovo 30 d.

## Gyventojai

## Šaltiniai

* 
*
Ančiasnapiai dinozaurai

**Ančiasnapiai dinozaurai** arba **hadrozauridai** (*Hadrosauridae*) – ornitopodų pobūriui priskiriama dinozaurų šeima. Tokį pavadinimą gavo dėl savo ilgo, suploto snapo. Viena didžiausių ir įvairiausių vėlyvojo kreidos periodo dinozaurų grupių. Paplitę buvo Azijoje ir Š. Amerikoje. Visi turėjo ilgas užpakalines ir trumpesnes priekines kojas. Maitindamiesi daugiausia remdavosi keturiomis kojomis, o bėgdami nuo užpuolikų – dviem. Manoma, kad hadrozaurai gyveno bandomis ir suko lizdus. Kai kurių hadrozaurų galva buvo plokščia, daugelis viršugalvyje turėjo keistas skiauteres.

Šeimai priklauso šios gentys:
* *[[Anatotitan]]*
* Anatozauras (*Anatosaurus*)
* Baktrozauras (*Bactrosaurus*)
* *[[Brachylophosaurus]]*
* *[[Corythosaurus]]*
* *[[Edmontosaurus]]*
* Hadrozauras (*Hadrosaurus*)
* Hipakrozauras (*Hypacrosaurus*)
* *[[Kritosaurus]]*
* Lambeozauras (*Lambeosaurus*)
* *[[Maiasaura]]*
* Parazaurolofas (*Parasaurolophus*)
* Protohadras (*Protohadros*)
* Prozaurolofas (*Prosaurolophus*)
* *[[Tsintaosaurus]]*
* Zaurolofas (*Saurolophus*)
* *[[Secernosaurus]]*
* *[[Shantungosaurus]]*
Meksikiniai dančiakarpiai

**Meksikiniai dančiakarpiai** (*Goodeidae*) – dančiakarpių (*Cyprinodontiformes*) būrio žuvų šeima. Dauguma rūšių gyvavedės. Paplitusios Meksikoje, gėluose vandenyse. Šeimoje yra populiarių akvariumuose auginamų rūšių. Dydis – iki 20 cm.

Šeimoje yra 18 genčių ir 40 rūšių.

## Sistematika
*Pošeimis. *Empetrichthyinae*
***[[Crenichthys]]*
**Parumpo dantkarpiai (*Empetrichthys*)
* Pošeimis. *Goodeinae*
***[[Allodontichthys]]*
***[[Alloophorus]]*
***[[Allotoca]]*
***[[Ameca]]*
***[[Ataeniobius]]*
***[[Chapalichthys]]*
**Kaliforninės gudėjos (*Characodon*)
***[[Girardinichthys]]*
**Paprastosios gudėjos (*Goodea*)
***[[Hubbsina]]*
***[[Ilyodon]]*
**Skifijos (*Skiffia*)
***[[Xenoophorus]]*
***[[Xenotaenia]]*
***[[Xenotoca]]*
**Zoogonetikos (*Zoogoneticus*)
Vatnajokudlis

**Vatnajokudlis** ( – „ežerų ledynas“) – didžiausias Europos ledynas, esantis Islandijoje. Plotas – 8400 km². Ledyno kloduose yra beveik tiek pat vandens, kiek visuose kituose Europos ledynuose kartu sudėjus.

Islandijos vulkaninių uolienų paviršių 2 milijonus metų kūrė daugiau kaip 1,6 km storio paskutinio ledynmečio (jis baigėsi maždaug prieš 10 000 metų) ledynai.

Vatnajokudlio ledas driekiasi per kalnus ir sudaro plačią, apie 800 m storio baltą lygumą, netinkamą jokiai gyvybei. Tačiau pats ledynas tarsi gyvas: tai plečiasi, tai traukiasi, tai lėtai pulsuoja, o kartais įsismarkauja kaip ugnikalnis. 1783 m. išsiveržusi lava suskaldė beveik visą Lakio kalno viršūnę: atsivėrė 24 km ilgio 100 atskirų kraterių virtinė. Lava apliejo daugiau nei 520 km² žemės. Beveik 10 000 žmonių mirė iš bado. 1973 m. išsiveržė Helgafetlio ugnikalnis, kuris apie 5 tūkstančius metų neveikė ir buvo laikytas užgesusiu. Eiravajokudlio ugnikalnis, trečias pagal dydį Europoje buvo išsiveržęs du kartus – XIV ir XVIII a.

Vatnajokudlio permainas sukelia ugnikalnių kaitra ir ledynų šaltis. Pasekmės aiškiai matomos jo ledo kepurės pagrinde.

Kai kuriose Vatnajokudlio vietose ledas yra 1000 m storio.

## Galerija

Iceland Grimsvoetn 1972-B.jpg|Vatnajokudlio ledynas
VatnaJokull.jpg|Vaizdas į Vatnajokudlį nuo kelio į Jokulsarloną


## Nuorodos

* Vatnajokudlio internetinė svetainė
Hubso fundulai

**Hubso fundulai** (*Profundulidae*) – dančiakarpių (*Cyprinodontiformes*) būrio žuvų šeima, kurioje 1 gentis ir 5 rūšys. Paplitusios Meksikoje, Gvatemaloje.

## Nuorodos

* Hubso fundulų iliustracija ir rūšių sąrašas
Pūstapėdžiai

**Pūstapėdžiai** – kaimas Vilkaviškio rajono savivaldybėje, 4 km į pietus nuo Vilkaviškio, prie kelio  vakaruose. Yra Pūstapėdžių koplyčia, anksčiau veikė Vilkaviškio pagrindinės mokyklos skyrius. Pūstapėdžių biblioteka įsikūrusi Mažuosiuose Būdežeriuose.

## Gyventojai

## Šaltiniai
Antupiai

**Antupiai** – kaimas Vilkaviškio rajono savivaldybėje, 1 km į šiaurės rytus nuo Bačkiškių, prie kelio . Seniūnaitijos centras. Yra Antupių koplyčia, Gižų mokyklos skyrius.

## Istorija

## Gyventojai

### Žymūs žmonės
* Juozas Skinkys (1870–1943) – kunigas, poetas, tautosakos rinkėjas, draudžiamos lietuviškos religinės literatūros platintojas
* Simonas Skinkys (1842–1937) – kunigas, kalbininkas, draudžiamos spaudos platintojas ir rėmėjas

## Šaltiniai

*
Bačkiškiai

**Bačkiškiai** – kaimas Vilkaviškio rajono savivaldybėje, į pietus nuo kelio Marijampolė-Vilkaviškis, 9 km į pietryčius nuo Vilkaviškio, 5 km į pietryčius nuo Serdokų, iš vakarų prieina Merkšiškių ežeras. Seniūnaitijos centras.

## Istorija

1918–1919 m. įkurta privati pradžios mokykla, nuo 1947 m. valdinė pradinė; mokykloje mokėsi poetas Juozas Tysliava. 1952 m. įsteigta biblioteka, medicinos punktas.

## Gyventojai

## Šaltiniai
Serdokai

**Serdokai** – kaimas Vilkaviškio rajono savivaldybėje, 4 km į pietryčius nuo Vilkaviškio, šalia kelio į Marijampolę (). Yra biblioteka.

## Istorija
Sovietmečiu kaimas priklausė Šeimenos kolūkiui. 1971 m. lapkričio 16 d. kolūkio žemdirbiai pirmieji Lietuvos TSR baigė keltis iš vienkiemių. Serdokai pirmą kartą paminėti 1744 m. 1963–1968 m. buvo Šeimenos apylinkės centras.

Po nepriklausomybės atkūrimo Serdokų bendruomenė ėmė aktyviau dalyvauti vietos savivaldoje, pradėjo vykdyti projektus, skirtus infrastruktūrai ir kultūriniam gyvenimui.

## Gyventojai

## Partizanų kultūra
Serdokuose fiksuota partizanų daina „Menu, atbridot jūs per sniegą“. Skaitmeninėje pokario partizanų dainų kartotekoje ši byla pažymėta konkrečiai Serdokų kaime – Serdokai (k.), Šeimenos seniūnija, Vilkaviškio r.

## Bendruomenė
Serdokuose veikia aktyvi kaimo bendruomenė, kuri organizuoja renginius, talkas, edukacines veiklas ir įgyvendina projektus:

* Pažinkime vieni kitus ir bendraukime (2021)
* Tvarkinga aplinka – gera nuotaika]] (2022)
* Bendruomeniškumas vienija (2023) – skirtas viešųjų erdvių tvarkymui ir bendravimo stiprinimui

Bendruomenė bendradarbiauja su Vilkaviškio rajono savivaldybė ir dalyvauja vietos veiklos grupės (VVG) veikloje.

## Ekonomika
Kaimo teritorijoje veikia smulkios įmonės, tokios kaip UAB Arbovita ir Ko (statybos, prekyba).

Taip pat registruota UAB Baltled gamykla – viena iš LED šviestuvų surinkimo įmonių, kurios veikla orientuota į eksportą.

## Infrastruktūra
Per Serdokus eina kelias  (Marijampolė–Kybartai). Yra vandentiekis, kanalizacija, elektra.
Artimiausios mokyklos, gydymo ir kultūros įstaigos – Vilkaviškyje (~3 km).

## Rekreacija ir aplinka
Kaimo pietiniu pakraščiu teka Šeimenos upelis. Netoliese įrengti dviračių ir pėsčiųjų takai, poilsio zonos.

Aplink kaimą – žemės ūkio laukai, miškeliai, tinkami pasivaikščiojimams. Serdokai įtraukti į rajono rekreacinių teritorijų plėtros planą.

## Švietimas ir kultūra
Veikia biblioteka (nuo 1969 m.). Artimiausios mokyklos – Vilkaviškio pradinė mokykla, Vilkaviškio „Aušros“ gimnazija, profesinio rengimo centras.

## Turizmas
Netoli Serdokų galima aplankyti kelias lankytinas vietas:

* Paežerių ežeras – populiari poilsiavietė su maudymosi vietomis ir žvejyba.
* Degučių plaktukų muziejus – unikali privati kolekcija, skirta plaktukų istorijai.
* Vištyčio regioninis parkas – saugoma kraštovaizdžio teritorija su pažintiniais takais, ežerais ir kalvomis.
* Šeimenos paupio takai – aktyvaus laisvalaikio trasa Vilkaviškyje, pritaikyta pėstiesiems ir dviratininkams.

## Vietovardžio kilmė
Vietovardis „Serdokai“ galimai kilęs nuo pavardės „Serdoka“ ar slav. žodžio „serdykas“ (sargybinis). Kirčiuojamas kaip ketvirtasis tipas – Serdokaĩ, Serdokų̃.

## Šaltiniai
Šimtosios beždžionės efektas

**Šimtosios beždžionės efektas** – tai reiškinys, kai kritinio dydžio gyvūnų grupei išmokus kažkokį naują elgesį, toks pats elgesys pradeda plisti ir tarp kitų to regiono, o vėliau ir viso pasaulio gyvūnų, net jei jie tarpusavyje neturi jokių kontaktų. Vėliau pradėta manyti, kad tai būdinga ir žmonėms, kalbant apie naujas idėjas ir tikėjimus.

Pradžią šiam suvokimui davė „šimtosios beždžionės istorija“, aprašyta 1979 metų Lyall Watson knygoje *„Lifetide“*. Joje teigiama, kad autorius stebėjo mokslininkų eksperimentus su makakomis Košimos saloje (Japonija). Dalis beždžionių išmoko nusiplauti batatus vandenyje, ir šis naujas elgesys pradėjo plisti tarp kitų beždžionių įprastu būdu – stebint ir mėgdžiojant. Tačiau kai buvo pasiekta kritinė taip besielgiančių makakų riba, vadinamasis „šimtosios beždžionės“ skaičius, jis pradėjo plisti ir tarp gretimų salų beždžionių, neturėjusių jokio kontakto su Košimos salos gyvūnais.

Dar labiau šią istoriją išpopuliarino Ken Keyes savo knygoje *Šimtosios beždžionės efektas* (*[[Anglų kalba|ang]]. The Hundredth Monkey Effect*). Nuo tada istorija tapo plačiai pripažįstama kaip faktas, ir net buvo įtraukta į kai kuriuos vadovėlius. Rupert Sheldrake šimtosios beždžionės efektą naudojo kaip įrodymą morfogenetinių laukų (kita pseudomokslinė teorija) egzistavimui pagrįsti.

1985 metais Elaine Myers iš naujo peržiūrėjo Watsono knygoje minėtą eksperimentą ir atskleidė, kad Japonijos Beždžionių Centro tyrimų minėtoje saloje ataskaitos iš esmės skiriasi nuo *„Lifetide“* knygoje aprašytų. Jose tik rašoma, kaip batatų plovimo įprotis paplito tarp tos pačios grupės beždžionių ir jo vėliau nuo mažens mokėsi jų palikuonys. Nėra jokio įrodymo, kad toks elgesys būtų paplitęs kitose salose ir nė vienas iš ten dirbusių tyrinėtojų niekada nėra teigęs nieko panašaus.

Nors mitui pradžią davusi istorija paaiškėjo esanti išgalvota, o paties efekto egzistavimui nėra jokių įrodymų, šimtosios beždžionės efekto mitas iki dabar labai populiarus tarp naujojo amžiaus tikėjimų.

## Nuorodos
* Skeptic’s Dictionary: The hundredth monkey phenomenon
* Elaine Myers. The Hundredth Monkey Revisited vienas iš straipsnių 
* Skeptical Inquirer: Senior Researcher Comments on the Hundredth Monkey Phenomenon in Japan
Užbaliai

**Užbaliai** – kaimas Vilkaviškio rajono savivaldybėje, 6 km į rytus nuo Pajevonio, greta kelių  ir  sankirtoje. Yra Karalkrėslio paštas (LT-70049).

## Gyventojai

## Šaltiniai
Lankeliškiai

**Lankeliškiai** – kaimas Vilkaviškio rajono savivaldybėje, 1 km į šiaurės rytus nuo Klampučių, 8 km į pietvakarius nuo Vilkaviškio, 1 km į vakarus nuo kelio . Stovi medinė Lankeliškių Švč. Trejybės bažnyčia, išlikę senosios mūrinės bažnyčios griuvėsiai.

## Etimologija

Liaudies etimologija mena legendą. Kadaise čia gyvenęs ponas, kuris lankoje prie dvaro mėgdavęs rengti nepadorius balius. Po tų balių jis pradėjo sapnuoti angelą, kuris įspėdavo – keisti gyvenimo būdą ir atgailauti. Dėl to ponas atgailai lankoje ir pastatęs bažnyčią. Nuo tos *lankos* yra atsiradę Lankeliškiai.

## Istorija

Viena iš seniausių Sūduvos vietovių, žinoma ir ***Kunigiškių*** vardu. 1609 m. čia buvo pastatyta pirmoji Lankeliškių bažnyčia, 1781 m. Lankeliškių mokyklą lankė 65 mokiniai.

1817 m. pastatyta mūrinė Lankeliškių bažnyčia, 1944 m. susprogdinta. Pirmąją Vokietijos-TSRS karo dieną, 1941 m. birželio 22 d., bolševikai iš Lankeliškių klebonijos išvežė tris kunigus ir juos žiauriai nukankino Budavonės miške, 5 km į šiaurę nuo Bartninkų.

|}

## Gyventojai

### Žymūs žmonės
* Kaime gimė rašytojas, mistikas Juozapas Albinas Herbačiauskas (1876–1944).

## Šaltiniai

* 

## Nuorodos
* Kazimieras Dobkevičius. Kraupios kunigų žudynės. XXI amžius, 2007, nr.49.
Bendroji įmonė

**Bendra įmonė** () – įmonių kooperacijos forma, kai steigiama nauja teisiškai savarankiška įmonė, o įstatinį kapitalą sudaro bendri ištekliai. Bendrosios įmonės veiklos atveju galima naudotis tokiais veiklos privalumais kaip autonomija ir kooperacija.

Veiksniai, sąlygojantys bendrosios įmonės pasirinkimą:
* Rizikos ir išlaidų pasiskirstymas
* esamų išteklių užtikrinimas,
* masto efektas,
* bendra veikla užkariaujant rinkas.

## Literatūra
* Schaumburg, Harald: *Internationale Joint Ventures: Management, Besteuerung, Vertragsgestaltung*, 1999
* Harrigan, Kathryn Rudie: *Managing for Joint Venture Success*, 1986 ISBN 0-669-11617-3
* G. J. B. Probst/ CC Rüling: *Joint Ventures und Joint Venture-Management*, 2001

## Nuorodos

* Apie bendras įmones 
* Bendrų įmonių tinklas 
* Teisinė informacija
* SEDA informacija: apibrėžimas ir požymiai
Miškų urėdas

**Miškų urėdas** – valstybės pareigūnas, vadovaujantis miškų urėdijos veiklai kaip įmonės vadovas ir be to turintis tam tikrus administracinius įgaliojimus valstybinio miškų ūkio srityje.

## Funkcijos

Miškų urėdas atsako už tai, kad miškų urėdija vykdytų jai pavestus uždavinius – organizuoti miškų urėdijoms priskirtų miškų priežiūrą ir apsaugą, vykdyti jų atkūrimo kontrolę.

Taip pat užtikrina, kad:
# lėšos, skirtos miškų urėdijai išlaikyti ir sąmatose numatytoms priemonėms finansuoti, būtų racionaliai ir taupiai naudojamos, laiku būtų atsiskaitoma su biudžetu ir socialinio draudimo įstaigomis;
# užtikrina miškų urėdijos apskaitos ir atskaitomybės tvarkymą, finansinių ir statistinių ataskaitų teisingumą, įsiskolinimų likvidavimą; tvirtina miškų urėdijos struktūrinių padalinių nuostatus;
# tvirtina miškų urėdijos vidaus struktūrą ir pareigybių sąrašą, neviršydamas metinio darbo užmokesčio fondo;
# skiria pareigoms ir atleidžia iš pareigų miškų urėdijos valstybės tarnautojus.

## Miškų urėdo pavaduotojai
Miškų urėdas turi 1–2 pavaduotojus: vienas, pvz., komercijai, kitas (jei tokia pareigybė yra) – dažniausiai miškininkystės reikalams. Visus šiuos pareigūnus skiria ir atleidžia Generalinė miškų urėdija.

Miškų urėdo pavaduotojai tiesiogiai atsiskaito miškų urėdui.
Juodosios gleivėtagalvinės

**Juodosios gleivėtagalvinės** (*Melamphaidae*) – gelminių beriksų (*Stephanoberyciformes*) būrio žuvų šeima. Tai 2,5-12 cm dydžio žuvys, paplitusios pasauliniame vandenyne, išskyrus Arktis ir Antarktidą bei Viduržemio jūrą. 

Šeimoje 5 gentys ir apie 37 rūšys.
## Gentys
*Juodosios gleivėtagalvės (*Melamphaes*)
*Poromitros (*Poromitra*)
*Subantarktinės gleiviažuvės (*Scopeloberyx*)
*Dėžiasnukės gleiviažuvės (*Scopelogadus*)
*Sijos (*Sio*)


Image:Melamphaes microps (no common name).gif|Mažaakė gleiviažuvė (*Melamphaes microps*) 
Image:Melamphaes suborbitalis.png|Trumpadyglė gleiviažuvė (*Melamphaes suborbitalis*)
Image:Melamphaes typhlops.jpg|*Melamphaes typhlops*



Image:Scopelogadus beanii.jpg|Dėžiasnukė gleiviažuvė (*Scopelogadus beanii*)
Image:Scopelogadus mizolepis mizolepis.jpg|*Scopelogadus mizolepis mizolepis*
Šakapilvinės

**Šakapilvinės** (*Gibberichthyidae*) – gelminių beriksų (*Stephanoberyciformes*) būrio žuvų šeima, kurioje 1 gentis ir 2 rūšys. Paplitusios tropikinėje vakarų Atlanto vandenyno dalyje, vakarų Indijos ir vakarų bei pietvakarių Ramiajame vandenyne. Kūnas – iki 12 cm ilgio. Gyvena 400-1000 m gylyje.
Gelminiai beriksai (šeima)

**Gelminiai beriksai** (*Stephanoberycidae*) – gelminių beriksų (*Stephanoberyciformes*) būrio žuvų šeima. Paplitusios vandenynų tropinėse ir subtropinėse platumose. Gyvena net iki 5 km gylyje, ant dugno ar priedugnyje. Minta krabais.

Šeimoje 3 gentys ir 3 rūšys.
## Gentys
*Dygieji gelminiai beriksai (*Acanthochaenus*)
*Didžiažiočiai gelminiai beriksai (*Malacosarcus*)
*Paprastieji gelminiai beriksai (*Stephanoberyx*)
Nerštas

**Nerštas** – gyvūnų dauginimosi būdas, vykstantis vandenyje. Jo metu į vandenį išleidžiami ikrai ir pieniai (moteriškosios ir vyriškosios gametos), kurios apvaisinamos pirmiausiai. Nerštas būdingas žuvims, varliagyviams, dygiaodžiams. Nerštą lemia išorinės sąlygos, hormonai ir feromonai. Jam artėjant gyvūnai neretai įgyja naujų išorinių bruožų (spalvų, išaugų ar kitų darinių), kartais kinta elgsena. Žuvims (pvz., lašišoms, nėgėms, stintoms) būdinga migracija į tolimas nerštavietes, kai kurių kitų rūšių gyvūnai užima teritorijas, jas saugo (pvz., varliagyvių patinai), stato lizdus (pvz., dyglės). Neršto metu išneršiama milijonai ikrų.

## Šaltiniai
Beriksinės banginukės

**Beriksinės banginukės** (*Hispidoberycidae*) – gelminių beriksų (*Stephanoberyciformes*) būrio žuvų šeima, kurioje 1 gentis ir 1 rūšis – **beriksinė banginukė** (*Hispidoberyx ambagiosus*). Paplitusi Indijos vandenyno šiaurės rytuose ir Pietų Kinijos jūroje. Gyvena 560-1000 m gylyje.
Vegetatyvinis dauginimasis

**Vegetatyvinis dauginimasis** – nelytinis dauginimosi būdas, kai nauji „individualūs“ augalai atsiranda iš vieno motininio organizmo, o ne iš sėklų ar sporų. Tai yra natūralus procesas daugeliui augalų (taip pat bakterijų ir grybų) rūšių. Palikuonys tokiu atveju būna genetiškai identiški motininiam organizmui, todėl vadinami klonais.
Tulča

**Tulčia** () – miestas Rumunijoje, Dunojaus deltoje.

Tulčia yra žvejybos centras. Taip pat mieste plėtojama aliuminio oksido, žuvų konservų gamyba, medžio apdirbimo, statybinių medžiagų pramonė; laivų remontas.
Blur

**Blur** – anglų roko grupė iš Londono, susiformavusi 1988 m. iš grupės „Circus“ likučių. Grupę sudaro vokalistas Damon Albarn, gitaristas Graham Coxon, bosistas Alex James ir būgnininkas Dave Rowntree. Debiutinis grupės albumas „Leisure“ išleistas 1991 m. rugpjūtį ir pasižymėjo Madchester bei shoegaze žanrų garsais. Įkvėpti kitų Anglijos gitarinės muzikos grupių, tokių kaip „The Kinks“, „The Beatles“ ir „XTC“, „Blur“ pakeitė savo skambesį ir išleido tris sekančius albumus: „Modern Life Is Rubbish“, „Parklife“ ir „The Great Escape“. Su šiais įrašais grupė išpopuliarino naująjį Britpop žanrą ir susilaukė didžiulio populiarumo Jungtinėje Karalystėje, prie kurio prisidėjo ir kova dėl reitingų pozicijų su grupe „Oasis“.

Grupės skambesys dar kartą kito jų penktajame albume „Blur“, šįkart krypstant į tuo metu JAV populiarėjantį lo-fi indie rock garsą. Įrašo singlas „Song 2“ tapo populiarus JAV ir atnešė grupei populiarumą ir šioje šalyje. Sekančiame albume „13“ grupė eksperimentavo su elektronika bei gospelo muzika, o septintojo albumo „Think Tank“ skambesys turėjo dar daugiau elektronikos bei minimalų kiekį gitarų, daugiau įkvėpimo semiantis iš hiphopo ir pasaulio etninės muzikos. Albumo įrašymo metu Coxon paliko grupę, o pasibaigus albumo pristatymo koncertiniam turui, „Blur“ sustabdė kūrybinę veiklą.

2009 m. „Blur“ atsikūrė, kartu su sugrįžusiu Coxon ir pradėjo turą po Europą. Aštuntasis grupės albumas, „The Magic Whip“, išleistas 2015 m. balandį ir buvo pirmasis grupės įrašas per dvyliką metų. Pasibaigus albumo pristatymo turui, „Blur“ vėl pristabė kūrybinę veiklą iki 2023 m., kai buvo išleistas devintasis grupės darbas „The Ballad of Darren“.

## Grupės nariai
* Damon Albarn – vokalas, klavišiniai, gitara 
* Graham Coxon – gitara, vokalas, pritariamasis vokalas, saksofonas 
* Alex James – bosinė gitara, pritariamasis vokalas 
* Dave Rowntree – būgnai, perkusija, pritariamasis vokalas 

## Diskografija

### Studijiniai albumai

## Išnašos

## Nuorodos
* 
*
Urėdas (reikšmės)

Žodis **urėdas** (kilęs iš žodžio   – karininkas, puskarininkis, senojoje rusų kalboje – valdininkas) turi keletą reikšmių:

* urėdas – dvaro ūkio vedėjas, prievaizdas
* urėdas – miškų ūkio pareigūnas, vadovaująs urėdijai ir tvarkantis kelias girininkijas.

## Šaltiniai
Beriksinės

**Beriksinės** (*Berycidae*) – beriksažuvių (*Beryciformes*) būrio žuvų šeima. Paplitusios Atlanto, Indijos vandenynuose ir vakarinėje bei centrinėje Ramiojo vandenyno dalyje. Dauguma rūšių gyvena 200-600 m gelmėse.

Šeimoje yra 2 gentys ir 10 rūšių.
## Gentys
*Paprastieji beriksai (*Beryx*) 
*Geltonakiai beriksai (*Centroberyx*)
Lepšė

**Lepšė** (arba **lepšis**, ***paberžis***, ***težiukas***; ) – baravykinių (*Boletaceae*) šeimos, raudonviršių (*Leccinum*) genties grybų rūšis.

* **Augimo vieta**
Miškuose, parkuose ar net soduose tik po beržais.
* **Augimo laikas**
Vasara, ruduo.
* **Pagrindiniai požymiai**
Trama spalvos nekeičia, kotas apšepęs.

Vaisiakūniai dideli. Kepurėlė 5–15 cm skersmens, nuo gelsvai pilkos iki pilkai rudai juodos spalvos. Vamzdeliai balsvi, pilki, pilkai rusvi, 1–3 cm ilgio. Poros balsvos, pilkos, paspaudus ilgainiui paruduoja. Kotas 5–15×1–3,5 cm, pamato link tolygiai storėjantis, kietas, apšepęs pilkais, rudai juodais plaušeliais. Trama balta, pilka, įpjauta spalvos nekeičia. Sporos 11–19 (20)×4,5–6,5 μm.

**Būdingi požymiai:** kepurėlės ir koto spalva įvairauja nuo pilkos iki juosvos.

Auga miškuose, parkuose, raistuose, pelkėse, kur paplitęs beržas.

Labai dažnas. Mėgstamas valgomas grybas.

## Maistinė vertė
Lepšė vertingas grybas, turintis daug B grupės vitaminų, daugiau nei baravykas. Vienintelė neigiama savybė – smarkiai kirmija. Maistui tinka tik jauni ir sveiki grybai. Iš valgomų grybų lepšė daugiausia sukaupia magnio.

## Literatūra
Lietuvos grybų atlasas, Vincentas Urbonas, Kaunas, LUTUTĖ, 2007, ISBN 978-9955-692-59-1, 63 psl.

## Nuorodos
* Lepšės nuotraukos
Žibintakiai beriksai

**Žibintakiai beriksai** (*Anomalopidae*) – beriksažuvių (*Beryciformes*) būrio žuvų šeima. Paplitusios vandenynų tropinėse srityse. Dydis – iki 3 cm.

Šeimoje 6 gentys, 8 rūšys.

## Gentys
* Didieji žibintakiai beriksai (*Anomalops*)
* *[[Phthanophaneron]]*
* Amerikiniai žibintakiai beriksai (*Kryptophanaron*)
* *[[Parmops]]*
* Mažieji žibintakiai beriksai (*Photoblepharon*)
* *[[Protoblepharon]]*

## Nuorodos
* Žibintakių beriksų (''Anomalopidae'') šeimos žuvų iliustracijos ir rūšių sąrašas
Kardadančiai beriksai

**Kardadančiai beriksai** (*Anoplogastridae*) – beriksažuvių (*Beryciformes*) būrio žuvų šeima, kurioje yra 1 gentis ir 2 rūšys:
*Trumpagalvis kardadantis beriksas (*Anoplogaster brachycera*) 
*Paprastasis kardadantis beriksas (*Anoplogaster cornuta*)
Joe C.

**Joseph Calleja** (*Joe C.*, 1974 lapkričio 9 d.– 2000 lapkričio 16 d.) – JAV repo stiliaus atlikėjas. Atlikėjas gimė Taylor mieste, Mičigano valstijoje, JAV.

Joe C. pimąjį albumą išleido 1998 m. kartu su roko muzikos atlikėju Kid Rock.

Mirė nuo sunkios ligos komplikacijų 2000 metais.

## Nuorodos
*
Sidabragalviai beriksai

**Sidabragalviai beriksai** (*Diretmidae*) – beriksažuvių (*Beryciformes*) būrio žuvų šeima. Paplitusios vandenynų tropinėse srityse. Gyvena iki 800 m gelmėse. 

Šeimoje 3 gentys, 4 rūšys.
## Gentys
*Mažeiji sidabragalviai beriksai (*Diretmus*)
**[[Diretmichthys]]*
*Didieji sidabragalviai beriksai (*Diretmoides*)
7 Aurelius

**7 Aurelius** (*Marcus Vest*, g. 1977 m. liepos 7 d. Kentakio valstijoje, JAV) – JAV repo ir R&B muzikinio stiliaus atlikėjas. 

7 Aurelius įžymus darbai yra Jennifer Lopez dainos „I am real“, Ja Rule „Always on Time“ remiksai.

## Nuorodos
*
JAV demokratų partija

** JAV demokratų partija** () – viena iš dviejų pagrindinių JAV politinių partijų, kurios pirmtake laikoma 1792 m. įkurta demokratų-respublikonų partija. Demokratų partija atitinka centro kairės politinę pakraipą; seksualinių mažumų, tikėjimo ir karų Irake bei Afganistane atžvilgiu, ji yra daug liberalesnė už respublikonus.

Tai seniausia aktyvi JAV politinė partija ir viena iš seniausių pasaulyje. Šios partijos neoficiali spalva yra mėlyna, o simbolis – D raidė. Partijos pirmininkas – Debbie Wasserman Schultz. Politinė ideologija – modernusis liberalizmas, socialliberalizmas.

## Istorija
Partijos steigėjas yra Martinas Van Burenas (aštuntasis JAV prezidentas). Kitos reikšmingos asmenybės – Tomas Džefersonas (trečiasis JAV prezidentas) ir Endriu Džeksonas (septintasis JAV prezidentas, kuris buvo išrinktas partijos kandidatu į prezidentus 1828 m.). 1828–1860 m. demokratai buvo valdančioji JAV politinė partija, kartais valdančiąja tapdavo Respublikonų partija. Iš pradžių partija stengėsi išsaugoti vergovę, partijos rinkėjai dažniausiai buvo kaimiečiai, vergvaldžiai, katalikai, įtakingų klanų atstovai ir žmonės iš pietinių valstijų.

## Pastabos

## Šaltiniai

## Nuorodos
* Demokratų partijos svetainė
Skujuotinės

**Skujuotinės** (*Monocentridae*) – beriksažuvių (*Beryciformes*) būrio žuvų šeima. Paplitusios vandenynų tropinio ir subtropinio klimato srityse. Dydis – iki 22 cm.

Šeimoje yra 2 gentys ir 4 rūšys.
## Gentys
*Australinės skujuotės (*Cleidopus*)
*Paprastosios skujuotės (*Monocentris*)
Pjūklapilviai beriksai

**Pjūklapilviai beriksai** (*Trachichthyidae*) – beriksažuvių (*Beryciformes*) būrio žuvų šeima. Paplitusios Atlanto, Indijos ir Ramiojo vandenyno vidutinio ir tropinio klimato srityse.

Šeimoje yra 8 gentys, 45 rūšys.

Didesnės rūšys yra žvejojamos Australijoje ir Naujoje Zelandijoje, tai Islandinis pjūklapilvis beriksas (*Hoplostethus atlanticus*) (vartojamas maistui) ir Aštuondyglis beriksas (*Gephyroberyx darwinii*) (gaudomas dėl savo riebalų). Dėl intensyvios žvejybos ir lėtos pjūklapilvių beriksų reprodukcijos šių žuvų populiacijos daug kur yra labai sumažėjusios ir joms gresia išnykimas.

## Gentys
**[[Aulotrachichthys]]*
*Dygieji beriksai (*Gephyroberyx*)
*Pjūklapilviai beriksai (*Hoplostethus*)
*Pratisieji pjūklapilviai (*Optivus*)
*Purpuriniai beriksai (*Paratrachichthys*)
*Parino beriksai (*Parinoberyx*)
*Ananasžuvės (*Sorosichthys*)
*Rafės (*Trachichthys*)
Bow Wow

**Bow Wow** (g. 1987 m. kovo 9 d. Reinoldsburge, Ohajo valtijoje) – JAV repo stiliaus atlikėjas ir aktorius.

## Vaikystė
Bow Wow gimė Reinoldsburge, Ohajo valstijoje. Jo motina Teresa Caldwell dirbo trijuose darbuose, kad išlaikytų jį, kai jo tėvas Alfonso Moss paliko juos. Teresa vėliau ištekėjo už Rodney Caldwell, su kuriuo turi dvi dukras (Bow Wow įseserės) – Erica ir Jasarah.

Jis pradėjo savo karjerą būdamas vos penkerių metų. Iš pradžių jis vadinosi pseudonimu Kid Gangsta. 1993 metais koncertuodamas "Chronic" ture, jį pastebėjo įžymus to meto reperiai Snoop Dogg ir Dr. Dre. Dr. Dre vėliau sugolvojo jam kitą pseodonimą – "Lil' Bow Wow". Paskui Bow Wow koncertuodavo su Dr. Dre ir pasirodė 1994 metais Snoop Dogg’o klipe "Gin and Juice". Ir 1998, vienuolikos metų, Bow Wow buvo supažindintas su prodiuseriu Jermaine Dupri, kuris vėliau suformavo jo tolesnę karjerą.

## Albumai
* 2000: *[[Beware of Dog]]* VIII vieta JAV (Du kartus platininis)
* 2001: *[[Doggy Bag]]* XI vieta JAV (Platininis)
* 2003: *[[Unleashed (Bow Wow album)|Unleashed]]* III vieta JAV (Auksinis)
* 2005: *[[Wanted (album)|Wanted]]* III vieta JAV (Platininis)
* 2006: *The Price of Fame*
* 2009: *New Jack City II*
* 2015: *Underrated*

## Nuorodos
*
Voveržuvinės

**Voveržuvinės** (*Holocentridae*) – beriksažuvių (*Beryciformes*) būrio žuvų šeima.

Dauguma naktinės, o dieną slepiasi tarp koralinių rifų. Gyvena priekrantėse, iki 200 m gylyje. Dydis – iki 61 cm. 

Paplitusios tropikinėse Atlanto, Ramiojo ir Indijos vandenynų srityse.

## Sistematika
Šeimoje 8 gentys, 84 rūšys:
*Pošeimis. *Myripristinae*
**Dygiosios voveržuvės (*Corniger*) 
**Jūrų kareiviai (*Myripristis*) 
**Šiurkštieji jūrų kareiviai (*Ostichthys*) 
**Dygliagalviai jūrų kareiviai (*Plectrypops*) 
**Dygliasnukiai jūrų kareiviai (*Pristilepis*) 
*Pošeimis. *Holocentrinae*
**Gelsvosios voveržuvės (*Neoniphon*) 
**Paprastieji jūrų kareiviai (*Sargocentron*) 
**Paprastosios voveržuvės (*Holocentrus*)


Image:Fish3120.jpg|Paprastoji voveržuvė (*Holocentrus ascensionis*)
Image:Myripristus jacobus.jpg|*Myripristus jacobus*
Image:Sargocentron diadema.jpg|Karūnuotasis jūrų kareivis (*Sargocentron diadema*)
Image:Sargocentron ensifer.jpg|*Sargocentron ensifer*
Reporteris

**Reporteris** (; *[[prancūzų kalba|sen. pranc.]] reporter = pranešti*; lot. *reportare* = atgal perduoti) – žiniasklaidos darbuotojas, kuris užsiima žinių apie dienos įvykius rinkimu ir teikimu, reportažų rengimu. Reporteriai dirba periodinėje spaudoje, radijuje, televizijoje, naujienų agentūrose.

## Išnašos
Fuga

**Fuga** () – tai populiariausia ir sudėtingiausia imitacinės polifonijos forma. Tai muzikos kūrinys, kuriame ta pati tema nustatyta tvarka pateikiama keliais balsais. Jeigu tema pateikiama tik dviem balsais, tokia fuga vadinama dvibalse, jeigu trimis – tribalse, jeigu keturiais – keturbalse.

Fugoje pradėjęs skambėti kuris nors balsas nebenutrūksta. Įsijungus kitam balsui, pirmasis nenutyla, bet, lyg ir improvizuodamas, bėga tolyn, o vėliau įsijungęs vejasi jį, skirtingu aukštumu pakartodamas jo vingius. Susidaro įspūdis, kad vieni balsai bėga, o kiti vejasi. Iš čia ir pavadinimas.

## Sandara
Fugą sąlygiškai galima suskirstyti lyg ir į tris dalis. Jos pradžia vadinama ekspozicija. Tai supažindinimas su tema įvairiais balsais.

Po to seka laisvesnė, improvizacinio pobūdžio muzika – temų plėtojimas. Išryškinamos svarbiausios temos intonacijos, kurios įvairiai kaitaliojamos, greitinamos, atliekamos greičiau, lėčiau, keičiamas skambėjimo aukštumas, registrai, dinamika, tempai.

Fugos pabaigoje – reprizoje – vėl visais balsais pakartojama tema, tačiau čia balsai dažnai įstoja pagreitintai, t. y., vos temą pradeda vienas balsas, tuoj pat vienas po kito ją perima kiti. Fuga paprastai baigiasi garsiai, didingai. Įdomu dar ir tai, kad minorinės fugos paskutinis akordas dažnai būna mažorinis.

Johanas Sebastianas Bachas ištobulino fugas ir yra laikomas garsiausiu visų laikų polifonijos meistru.
Kando įvykis

**''Cando'' įvykis** – paslaptingas sprogimas, 1994 metų sausio 18 d. įvykęs ties *Cando* kaimu Ispanijoje. Jis daug kuo primena mažesnio masto Tunguskos meteorito sprogimo variantą. Sprogimas išvartė medžius maždaug šimto metrų spinduliu. Smarkiai įdubo sprogimo vietoje buvusio kalno šlaitas (kažkur dingo apie 200&nbsp; m³ žemių). Žmonės sprogimo metu nenukentėjo.

Stebėtojai matė ryškų maždaug Mėnulio dydžio liepsnos kamuolį aukštai danguje. Šis kamuolys egzistavo beveik visą minutę. Manoma, jog sprogimą sukėlė iš žemės išsiveržusios metano dujos. Metano debesis pakilo aukštai ir ten sprogo uždegtas elektros kibirkščių, kurios susidarė dėl oro – metano ribos įsielektrinimo debesiui greitai kylant. Nors ši hipotezė šiuo metu labiau populiari, esama su ja nesutinkančių ir siūlančių kitokius reiškinio paaiškinimus (tarp jų ir mažesnio, į Tunguskos panašaus meteorito).
Brigita

**Brigita** (**Brigitte**; **Briggite**) – keltiškos kilmės moteriškas vardas, sen.  - "aukšta, kilni, spindinti". Airių mitologijos deivės vardas Brighid - dorovės jėga. Triguba deivė (trys seserys visos su tuo pačiu vardu ir visų dukterų vardai - Dagda). Viena buvo poezijos, amatininkų dirbinių, ir studijavimo deivė; kita buvo kalvių ir metalo apdirbinėjimo deivė; trečia buvo gydymo ir vaisingumo deivė. Brighid vėliau buvo įšventinta Romos Katalikų Bažnyčios, ir žinoma kaip Šv Brigita.

## Žmonės
* Brigitte Bardot (gim. 1934), prancūzų aktorė ir dainininkė
* Brigitte Fossey (gim. 1946), prancūzų aktorė
* Brigitte Lahaie (gim. 1955), prancūzų aktorė
* Brigitte Nielsen (gim. 1963), danų aktorė
* Brigitte Foster-Hylton (gim. 1974), jamaikiečių atletas
* Brigid of Ireland, Romos katalikų šventoji
* Brigitta McBridge, komiksų herojė.
* šventoji Brigita iš Švedijos, Romos katalikų šventoji